Missatge: Font de l'article: http://www.ara.cat/data/Barcelona-Jocs-Olimpics-Rio_0_1624037719.htmlAquesta setmana comencen els Jocs Olímpics, un esdeveniment amb un cost milionari i que sol tenir un sobrecost respecte al pressupost. Segons un estudi de la Universitat d’Oxford publicat aquest mes de juliol, els de Barcelona 92 són els segons Jocs Olímpics d’estiu més cars dels quals es tenen dades, només per darrere dels de Londres, i també els segons amb més sobrecost, per darrere dels de Mont-real. Si es tenen en compte els Jocs d’Hivern, els de Sotxi de fa dos anys són els més cars amb molta diferència.D’acord amb les dades d’aquest estudi, que comencen amb Tòquio 1964 però en què falten Ciutat de Mèxic 1968 i Seül 1988, els Jocs de Barcelona van tenir un cost final de 9.687 milions de dòlars actuals, i els de Londres, de 14.957 milions. Segons les previsions, els Jocs de Rio d’enguany acabaran costant 4.557 milions, menys de la meitat que els de Barcelona i poc més d’un terç que els de Londres. D’aquesta manera, es trencarà la tendència a l’alça que van suposar, el 2008 i el 2012, Pequín i Londres.Pel que fa al sobrecost, l’estudi inclou les dades de menys edicions, però es pot apreciar una clara tendència a la baixa que s’estronca amb els Jocs de Londres. Així, del 720% de sobrecost dels Jocs de Mont-real 1976 es passa a un 266% de sobrecost a Barcelona 1992, es baixa per sota del 100% a partir de Sydney 2000 i s’arriba a un mínim de només un 2% de sobrecost a Pequín. Després, els Jocs de Londres tenen un sobrecost del 76% i, segons la projecció que s’utilitza en l’estudi, els de Rio acabaran tenint un sobrecost del 51%.

Resposta: Aixó dels Jocs és com les convencions o els esdeveniments furboleros o les gires dels cantaires.Són la vella Fira de tota la vida, una excusa perquè la gent afluixi la mosca.Canvi de divises, vols internacionals, estades, consum bàsic, consum extra...i per que ara tot és electrònic que sinó BASF i KODAK es forràven.